पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी पुलिस ने रानी झांसी चौक से गैंगस्टर गुरप्रीत सिंह लैहंबर गैंग के कार सवार तीन बदमाशों को गिरफ्तार कर लिया। पुलिस ने आरोपियों से 32 बोर पिस्टल, 1 मैगजीन, 5 कारतूस, देसी पिस्तौल, .315 बोर, 2 कारतूस और कार बरामद किया है। आरोपियों की पहचान गुरमनजोत सिंह उर्फ तूड़, गुरतेज सिंह रमना निवासी गांव चक्कर, परविंदर सिंह बिंदर निवासी लक्खा के रूप में हुई है। पुलिस ने तीनों आरोपियों को अदालत में पेश कर 2 दिन रिमांड लिया है।
पुलिस ने बताया कि आरोपियों पर हत्या और हत्या प्रयास समेत कई मामले दर्ज हैं। सिटी पुलिस ने आरोपियों को उस समय पकड़ा, जब आरोपी कोई वारदात करने को लेकर जगराओं एरिया में घूम रहे थे। थाना सिटी के एएसआई हरप्रीत सिंह ने बताया कि वह पुलिस टीम के साथ झांसी रानी चौक में चेकिंग कर रहे थे। तभी उन्हें गुप्त सूचना मिली कि गैंगस्टर गुरप्रीत सिंह लैहंबर के तीन साथी गुरमनजोत सिंह, गुरतेज सिंह, परविंदर सिंह तीनों लोग ऑल्टो में हुल्लड़बाजी के इरादे से घूम रहे हैं।
हत्या की कोशिश में तीनों पर दर्ज हैं केस
पुरानी रंजिश में तीन महीने पहले गांव चक्कर के रमिंदरजीत सिंह पर जानलेवा हमले के आरोप में थाना हठूर पुलिस ने 11 लोगों पर हत्या की कोशिश करने का केस दर्ज किया था। इसमें गुरमनजोत सिंह, गुरतेज सिंह और परविंदर सिंह के नाम भी शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn